Päikeseallergia on väga sage, iseäranis noorte naiste ja heleda nahaga inimeste seas. Kõige levinum päikeseallergia liik on polümorfne valgusekseem (sageli kasutatakse lühendit PV). Tüüpilisteks sümptomiteks on krobeline ja ärritav lööve ning nahapunetus, kuid võivad esineda ka villid ja pustulid. Sümptomid tekivad enamasti päev või kaks pärast päikese käes viibimist ning peamiselt käsivarte tagaküljel ja rinnakul ning harvem ka näol.
Muude päikeseallergiate hulka kuuluvad Acne aestevalis (rohkem tuntud kui Mallorca akne). Acne aestivalis ja polümorfne valgusekseem on sümptomite poolest üsna sarnased. Tavaliselt esineb see 25–40-aastastel naistel, kel on teismeliseeas olnud probleeme aknega.